Hindistonning g‘arbiy sohillari yaqinida bortida 7 kishi bo‘lgan vertolyot falokatga uchradi. Bu haqda “RIA Novosti” axborot agentligi xabar bermoqda. Hindiston harbiy-dengiz kuchlari ma’lumotlariga ko‘ra, voqea 13 yanvar ertalab yuz bergan. Vertolyotda ikki uchuvchidan tashqari, Hindistonning neft-gaz bo‘yicha komissiyasining 5 xodimi bo‘lgan. Ular Arabiston dengizidagi neft vishkalaridan biriga yo‘nalayotgan bo‘lganlar. Qutqaruvchilar vertolyot qoldiqlarini Mumbaydan 50 km.cha uzoqlikda dengizda aniqlashgan. 4 kishi halok bo‘lgan, 3 kishi bedarak yo‘qolgan. Voqeaning boshqa tafsilotlari ma’lum qilinmagan.